cyanic-selkie/wikianc huggingface dataset:
Homs
Klima
Plasseringa til Homs gjer at klimaet er påverka av Middelhavet. Klimaet er derfor mildare enn nærliggande Hama, med ein normal årsnedbør på 460 mm i staden fro 360 mm. Han har òg kraftigare vind.
Demografi
Homs var ein av dei største byane i islamsk Syria på 1100-talet med eit folketal på 7 000. I 1785 var innbyggjartalet i Homs meir enn 2 000 og bestod nesten av halvparten muslimar og halvparten gresk-ortodokse kristne. I 1860-åra steig folketalet til 15 000–20 000. I 1907 hadde Homs kring 65 000 innbyggjarar, der to tredjedelar av muslimar og resten kristne. I folketeljinga i 1981 stod folketalet på 346 871, og dette hadde stige til 540 133 i 1994. I 2004 hadde Homs eit folketal på 652 609 der 51,5% var menn og 48,5% kvinner. I eit sjølvstendig estimat frå 2005 hadde byen kring 750 000 innbyggjarar, og i 2008 var estimatet stige til kring 823 000.
I dag er Homs ein religiøst mangfaldig by, som mykje av Syria er, og består hovudsakleg av sunnimuslimar, med minoritetar av alawittar, gresk-ortodokse kristne og syrisk-ortodokse kristne.
Homsleiren, ein palestinsk flyktningleir, ligg i Homs, og har eit folketal på nesten 14 000. Dei fleste av innbyggjarane kom opphavleg frå Akko og Haifa i området som hadde vore nordlege Palestina (dagens Israel.) Under det armenske folkemordet tidleg på 1900-talet emigrerte kring 20 000 armenarar til Homs og landsbyane kring. Eit lite gresk samfunn finst òg i byen.
Økonomi
Eit stort industriprosjekt var grunnlegginga av ein ny industriby i Hissaya, 47 km sør for byen Homs. Han dekkjer 25 km² og dekkjer dei fire største industrisektorane i byen: tekstil, næringsmiddel, kjemikaliar og ingeniørvitskap. I tillegg er anlegget utvikla til å huse opp mot 66 000 arbeidarar og familiane deira. I tillegg finst ein frisone i byen.
Området kring Homs er kjend for druene sine, som vert nytta i likør- og vinindustrien i Syria, særleg arak, nektarvin og raudvin. Byen vert rekna som eit godt utganspunkt for dagsturar til dei mange historiske stadane i nærleiken. Populære destinasjonar er Krak des Chevaliers, Qatna, Talkalakh og Marmarita.
Mat
Sjølv om folk i Homs et den same maten som er vanleg i det levantinske kjøkenet, er byen kjend i Syria for kjøkenet sitt. Ein viktig rett er batarsh, ein slags baba ghanouj laga med jogurt og kvitlauk i staden for tahini. Homs har òg sin eigen variant av kibbeh mishwiyyeh eller «grilla kibbeh». Denne består av to pannekaker av kibbeh fylt med lammekjøtdeig og steikt med lammefeitt og forskjellige krydder. Batata mahshi («fylte poteter») er ein rett frå Homs og består av småpoteter fylt med lammekjøtdeig, pinjekjernar og granateplesirup. Byen spesialiserer seg på ein type okra, kalla bamya bi-l zayt («okra med olivenolje»).
Museum
Det er to hovudmuseum i Homs, begge i sentrum av byen. Azze Hrawe-palasset, frå mamelukktida, var palasset til Ali ibn Abi al-Fadl al-Azzhari, som var underordna Baibars, sultanen til mamelukkane, og er i dag eit nasjonalt folkemuseum. På plassen utanfor bygningen står ein stor liwan med ein konkylieforma halvkuppel. På den andre sida er det skore ut to løver, symbolet til Baibars. Det første museumet som var bygd i byen ligg langs Shoukri al-Quwatly-gata og inneheld eit utval ting frå Homs-regionen, frå førhistorisk tid til islamtida.
Utdanning
I Homs ligg Al-Baath Unversitet, eit av dei fire store universiteta i Syria, og vart skipa i 1979. Det spesialiserer seg på ingeniørvitskap og har ein av dei største studentmassane i landet. Universitetet har fleire fakultet som medisin, ingeniørvitskap, humaniora, og realfag. Det er eit av to universitet i landet som har avdelingar for petroleumsingeniørar og veterinærar.
Det tyske universitet i Wadi al-Nasarah opna i 2004 og ligg 30 km vest for byen. I 2005 opna International School of Choueifat ein skule utanfor byen. Al-Andalus University for Medical Sciences vart oppretta i 2005 nær Homs, og byggjer eit Universitetssjukehus i byen.
Det er 1 727 skular og 15 000 barnehagar i Homs guvernement, dei fleste av dei offentlege.
Samferdsle
Homs vert rekna som eit trafikknutepunkt i Syria på grunn av den sentrals plasseringa mellom kystbyane og dei indre områda. Hovudbussterminalen er Karnak, langs Hamagata, 1,5 km nord for sentrum av byen. Frå terminalen har ein samband til dei fleste syriske byane og Beirut og Libanon. Han har òg internasjonale bussamband til Libanon, Jordan, Saudi-Arabia og Tyrkia. Ein litt meir «luksuriøs» busstasjon ligg litt lenger nord. Minibussar går frå Karnak-stasjonen til Tartus, Palmyra og Hama nord i Syria, i tillegg til Baalbek, Tripoli, og Beirut i Libanon.
Homs har ein stor jernbanestasjon med to daglege avgangar med Chemins de Fer Syriens til Damaskus og Aleppo. Dei nærmaste flyplassane er Bassel Al-Assad internasjonale lufthamn i Latakia i vest, Damaskus internasjonale lufthamn i sør, Aleppo internasjonale lufthamn i nord, og Palmyra lufthamn i Den syriske ørkenen i aust.
Hama-gata startar ved Den gamle klokkeplassen i sentrum av byen og kryssar Homs frå sør til nord.
Landemerke
Sjølve byen har historiske moskéar og kyrkjer. Han har òg to klokketårn. Den eldste, ved al-Hamidiya-gata, vart bygd av franskmennene tidleg i 1930-åra, og den nyare på al-Quwatli-plassen ved al-Dablan-gata. Homs er kjend for dei mange souk-ane som er under tak. Dess består av eit komplekst virvar av smale gater og butikar som strekkjer seg frå sør og aust for Den store moskéen til det gamle citadellet.
Homs og landbygdsa kring har mange landemerke, som verdsarvstadane Krak des Chevaliers og Citadellet i Salah Ed-Din. Andre landemerke er Den store moskéen al-Nuri. Opphavleg var det eit heidensk tempel for El-Gabal, og vart omgjort til St. Johanneskyrkja under bysantinarane. Seinare vart ho omgjort til Fredagsmoské under det islamske, arabiske styret i Homs. Khalid ibn al-Walid-moskeen har blitt rekna som «det einaste byggverket som er verdt å merke seg» i Homs, og vart bygd dei siste åra av det osmanske styret i Syria i 1900-åra. Moskéen er kalla opp etter den arabiske generalen Khalid ibn al-Walid, som er gravlagd inne i bygningen.
Um al-Zennar-kyrkja vart bygd i 1852 over ei tidlegare kyrkje som var datert attende til 300-talet, og kanskje 59 fvt. Andre viktige kyrkjer i Homs er St. Elian-kyrkja frå 400-talet, bygd til ære for den kristne martyren St. Elian, som er gravlagd i krypten i kyrkja.
Too Much av Elvis Presley
«Too Much» er ein song som vart ein hit for Elvis Presley og vart publisert av Elvis Presley Music i 1956. Han var skriven av Bernard Weinman og Lee Rosenberg. Songen vart først spelt inn i 1954 av Bernard Hardison for Republic Records. Elvis Presley spelte inn songen i september 1956 og framførte han den 6. januar 1957 på CBS-TV-programmet «The Ed Sullivan Show». Songen vart gjeven ut på singel og nådde toppen av Cashbox-lista og tredjeplassen på R&B-lista. Singelen nådde andreplassen på lista som då hadde namnet Top 100, hovudlista til Billboard.
Ignác Halász
Ignác Halász var ein ungarsk språkforskar, litteraturvitar, lærar og medlem av Det Ungarske Vitskapsakademiet (frå 1888). Halász er viktig for språkhistoria i Norden ved at han var den første som utførte ei systematisk gransking av sørsamisk.
Liv
Far til Halász var først lærar, deretter kjøpmann. Han planla ei karriere som vitskapsmann for sonen, og gav han målretta privatundervisning. Ignác Halász gjekk grunnskolen i Várpalota, og gymnaset i Veszprém. I 1873 skreiv han seg inn på humanistisk fakultet ved Budapest universitet. Lærarane hans på universitetet var Ferenc Toldy, Ágost Greguss, Gusztáv Heinrich og Josef Budenz. Særleg Budenz sit arbeid med samanliknande språkforsking var viktig for Halász. I løpet av universtietsstudiet fekk han stipend for å skrive om samisk morfologi, noko han gjorde i lag med Móric Szilas. Halász avla lærareksamen 1877 og var deretter lærar i Budapest og Székesfehérvár. Halász avla doktorgraden i 1881.
Språkforsking
Halász vart medlem av det ungarske vitskapsakademiet i 1888, og av Finsk-ugriska sällskapet i Helsingfors i 1889. I 1893 var han privatlærar i ungarsk samanliknande språkforskin ved Budapest universitet, og seinare same år underviste han i same emne ved universitetet i Cluj.
Med støtte frå det ungarske vitskapsakademiet gjennomførte Halász tre vitskaplege ekspedisjonar til samane i Sverige og Noreg. Der samla han språkleg og etnografisk materiale. Den første reisa varte frå juni til september 1884, og gjekk via Warsawa og Finland til dei sørsamiske områda, der han budde i lag med sørsamane. Den andre og tredje reisa gjorde han i 1886 og 1891. Hovudverket hans er Svéd-lapp nyelv I–VI ("Sverige-samisk språk I-VI"), framleis ei viktig kjelde til kunnskap om sørsamisk språk.
George Boole
George Boole var ein engelsk matematikar og filosof. Han er kjent som skaparen av boolsk algebra, grunnlaget for datamaskinbasert aritmetikk.
Bakgrunn
George Boole vart fødd i Lincoln i Lincolnshire i England som son av John Boole Sr. (1779–1848), ein skomakar, og Mary Ann Joyce.
Boole fekk aldri noka formell akademisk utdanning. Han fekk noko opplæring frå faren og kan ha lært latin av den lokale bokhandlaren William Brooke, eller ved skulen til Thomas Bainbridge. Han lærte seg sjølv moderne språk.
I 16-årsalderen byrja han som lærarassistent ved ein skule i Doncaster. I 1835, då han var 20 år gammal, starta han ein eigen skule i Lincoln og byrja å studere matematikk på eiga hand. Han las blant anna verk av Laplace og Lagrange. Den første matematiske publikasjonen hans var ein artikkel i tidsskriftet Cambridge Mathematical Journal med tittelen «Theory of Analytical Transformations».
Han kom dermed i kontakt med Duncan Gregory, som då var redaktør for dette nyoppstarta tidsskriftet. Dette skulle få stor tyding for Boole. Gregory freista å få han til å byrje akademiske studium ved Cambridge, men Boole var avhengig av lærarinntekta, og hadde ikkje høve til å byrje å studere. Han byrja likevel å publisere artiklar i Cambridge Mathematical Journal, og Gregory fekk han til å interessere seg for algebra.
1849 tiltredde han ei stilling som den første professoren i matematikk ved Queen's College i Cork (no University College Cork, UCC). Her møtte han den framtidige kona si, Mary Everest, ein sjølvlært matematikar, då ho vitja onkelen sin John Ryall som var professor i gresk same stad. Ein annan onkel var geografen George Everest (som Mount Everest er kalla opp etter). Paret gifta seg i 1855.
Han vart verande ved Queen's College resten av livet, men heldt på banda til heimstaden. Totalt skreiv Boole kring 20 artiklar i Cambridge Mathematical Journal og omtrent like mange i andre matematiske og filosofiske tidsskrift. I 1859 publiserte han Treatise on Differential Equations og året deretter Treatise on the Calculus of Finite Differences.
I 1854 publiserte han An investigation into the Laws of Thought, on Which are founded the Mathematical Theories of Logic and Probabilities. I denne artikkelen handsama Boole logikk på ein ny måte, ved å redusere logikken til enkel algebra. Logiske setningar kunne no skildrast med symbolsk notasjon og manipulerast ifølgje reglar som på ein måte likna på normal matematikk. Dette var starten på det vi i dag kallar boolsk algebra.
Sjølv om Boole førte eit forholdsvis enkelt liv og aldri oppnådde nokre akademiske eller yrkesmessige posisjonar som tilsvarte bidraga hans til matematikken, fekk han høg grad av heider og fleire utmerkingar for arbeidet sitt. For ein artikkel om «A general method in analysis» publisert i 1844 i Philosophical Transactions fekk han ein medalje frå Royal Society.
Näldsjön
Näldsjön er ein innsjø i Krokom kommun i Jämtland i Sverige. Innsjøen strekkjer seg frå Näskott i sør til Offerdal i nord. I sør ligg busetnadane Nälden, Aspåsböle og Nordannälden ved sjøen og i nord Lungret, Stavre, Könsta og Änge. Näldsjön får vasstilførsel frå bl.a. Gärdesjön, Nästån, Hällsjön og Kriken.
George Boole
Bakgrunn
Han engasjerte seg også i sammfunnsarbeid, og verka til dømes saman med E.R. Larken i ein kampanje for å redusera prostitusjon i Lincoln.
Han døydde av lungebetennelse i 1864, 49 år gammal.
Näldsjön
Näldsjön vart over ein lengre periode på 1800- og 1900-talet trafikkert av fleire dampbåter som gjekk mellom Nälden og Änge. Dampbåttrafikken starta opp på slutten av 1870-talet. Blant dampfartøya som trafikkerte her, hadde ein Nälden, Framåt, Express, Gurly og Offerdal. Dampbåten Nälden hadde kapasitet på 125 passasjerer, og ti tonn last.
Blair Peak
Blair Peak er eit spisst fjelltopp, 960 moh, som ligg 2 nautiske mil søraust for Rumdoodle Peak i Masson Range i Framnesfjella. Det vart kartlagd av norske kartografar frå flyfoto tekne under Lars Christensen-ekspedisjonen, 1936–37, og kartlagd på ny av Australian National Antarctic Research Expeditions, 1957–60, og kalla opp etter James Blair, ein dieselmekanikar ved Mawson-stasjonen, 1958.
Näldsjön
Òg på vinterstid vart innsjøen ein del av transportstrekninga mellom Nälden og Offerdal. Då var det bøndene som transporterte frakt på isen.
Dampbåttrafikken vart utkonkurrert på byrjinga av 1900-talet av trafikk lang landevegane, og då spesielt då strekninga Nälden-Valne-Offerdal vart bygd ut.
George Salmon
George Salmon var ein britisk matematikar og protestantisk teolog.
We're Only in It for the Money
We're Only in It for the Money er det tredje studioalbumet til The Mothers of Invention. Det kom ut 4. mars 1968 på Verve Records, og vart sidan miksa på ny og spelt inn på ny av Frank Zappa og gjeve ut sjølvstendig på Rykodisc Records i 1986.
George Salmon
Han arbeidde ved Trinity College i Dublin som forelesar i matematikk. Frå 1866 til 188 var han professor i teologi og frå 1888 arbeidde han som provost. Han arbeidde mest med geometri, og beviste mellom anna ei generalisering av Pascal-Brianchon-teoremet til rommet.
Han vart utnemnd til æresdoktor ved Universitetet i Oslo i samband med 100-årasjubileumet til fødselsdagen til Niels Henrik Abel i 1902.
We're Only in It for the Money
We're Only in It for the Money består av rock, orkestermusikk og eksperimentell musikk, der orkesterdelane vart spelte inn for Lumpy Gravy, som tidlegare vart gjeve ut som eit instrumentalt soloalbum av Capitol Records og sidan gjeve ut på ny i ei redigert utgåve av Zappa for Verve. Den redigerte utgåva av Lumpy Gravy vart produsert samstundes med We're Only in It for the Money og er den første delen av ein konseptuell kontinuitet, som held fram med den redigerte Lumpy Gravy og avslutta med det siste albumet til Zappa, Civilization Phaze III (1994).
Bakgrunn
Medan han filma Uncle Meat, spelte Frank Zappa inn musikk i New York City for eit prosjekt kalla No Commercial Potential, som enda opp med at det vart produsert fire album: We're Only in It for the Money, ei revidert utgåve av soloalbumet Lumpy Gravy, Cruising with Ruben & the Jets og Uncle Meat, som bestod av filmmusikken til filmen med same namn, og som ikkje var heilt ferdig før 1987.
Zappa sa: «Det er alt eitt album. All musikken på albuma er organisk knytte til kvarandre og om eg hadde hatt alle masterlydbanda kunne eg tatt eit barberblad, kutta dei opp og sett dei saman i ei anna rekkefølgje, og det ville framleis vore eit musikkstykke ein kunne lytte til. Så kunne eg tatt barberbladet igjen, kutta det opp og sett det saman på ein annan måte igjen, og det ville framleis ha gjeve meining. Eg kunne gjort dette på tjue måtar. Materialet er definitivt knytt til kvarandre».
Etter kvart som innspelinga heldt fram, gav The Beatles ut det kritikarroste albumet Sgt. Peppers Lonely Hearts Club Band. Zappa valde då å endre konseptet på albumet sitt til å bli ein parodi av Beatles-albumet, fordi han følte the Beatles var falske og «only in it for the money» (berre med for pengane si skuld). The Beatles vart eit symbol for det Zappa meinte var ei privatisering av ungdomskulturen, og albumet tente som kritikk mot dei og psykedelisk rock som ein heilskap.
Innspeling
Bandmedlem Ray Collins hadde slutta i the Mothers før innspelingane i New York fann stad, men kom seinare inn i bandet att då dei spelte inn doo-wop-songane som danna albumet Cruisin' with Ruben & the Jets. Gary Kellgren vart hyrt inn som lydteknikar for prosjektet og enda opp med å spele inn den kviskra dialogen ein kan høyre mellom songane på We're Only in It for the Money. Under innspelingane, kravde Verve at Zappa skulle fjerne eit vers frå songen «Mother People». Zappa føydde seg, men reverserte innspelinga og tok med verset spelt av baklengs som ein del av dialogsporet «Hot Poop», som avsluttar den første sida, men dette vart fjerna av Verve sjølv på seinare trykkingar av plata.
Medan han spelte inn We're Only in It for the Money, oppdaga Zappa at strengane på flygelet i Apostolic Studios resonnerte når nokon snakka nær dei. «Piano people»-eksperimentet gjekk ut på at Zappa fekk forskjellige folk til å improvisere ein dialog til tema som Zappa gav dei. Av dei som snakka i prosjektet finn ein mellom anna Eric Clapton, Rod Stewart og Tim Buckley. «Piano people»-stemmene bestod hovudsakleg av Motorhead Sherwood, Roy Estrada, Spider Barbour, All-Night John (studiomanageren) og Louis Cuneo, som var kjend for latteren sin, som høyrtes ut som ein «psykotisk kaklun».
Under produksjonen eksperimenterte Zappa med innspelingas- og redigeringsteknikkar som gav uvanlege teksturar og musique concrète-stykke. Albumet består av forkorta songar avbrotne av segment med dialog og musikk utan samband til songane, noko som endra kontinuiteten på albumet. Segment med orkestermusikk på albumet kom frå soloalbumet til Zappa, som kom ut på Capitol Records som Lumpy Gravy i 1967. MGM hevda at Zappa etter kontrakten hans berre kunne spele inn musikk for dei, så Zappa redigerte så Lumpy Gravy, og gav ut ein drastisk annleis versjon for Verve Records, etter at We're Only in It for the Money kom ut. Omslaget av Lumpy Gravy identifiserte det som «phase 2 of We're Only in It for the Money», medan We're Only in It for the Money vart identifisert på omslaget som «phase one of Lumpy Gravy», og synte til den konseptuelle kontinuiteten mellom dei to albuma.
Før utgjevinga, sensurerte MGM fleire spor utan at Zappa kjende til det, var involvert eller hadde gjeve løyve til det, og seinare trykkingar av plata hadde ytterlegare delar sletta. På songen «Absolutely Free», vart linja «I'm not going to do any more publicity balling for you» redigert av MGM for å fjerne ordet «balling», og endra konteksten til setninga. På songen «Let's Make The Water Turn Black», vart linja «and I still remember Mama, with her apron and her pad, feeding all the boys at Ed's Cafe» fjerna. Zappa fekk seinare vite at linja vart sensurert fordi MGM-sjefane trudde at ordet «pad» synte til eit damebind, i staden for ei notisblokk for å ta i mot bestillingar. I tillegg vart Lenny Bruce-referansen i «Harry, You're A Beast» sensurert, og den talte delen av «Concentration Moon» som synte til The Velvet Underground som «as shitty a group as Frank Zappa's group». Zappa nekta å seinare å motta ein pris for albumet då han vart klar over sensuren, og sa «Eg vil heller at prisen går til fyren som endra plata, for det du høyrer reflekterer betre det han gjorde enn det eg gjorde».
Tekstar
I teksten hans for We're Only in It for the Money snakkar Zappa som ei stemme for «freaks—innbilte utskot som ikkje passa inn i ei gruppe», i følgje Allmusic sin Steve Huey. Sidan driv albumet satire med hippie-kulturen og politikk på både venstre- og høgresida, og skildrar begge sider som «fangar av den same trongsynte, overflatiske falskheita».
Zappa sa seinare i 1978 at «hippiear var ganske dumme. [...] folka som var involvert i ungdomsprosessar [...] er særs sensitive til kritikk. Dei tar alltid seg sjølv så seriøst. Så ein kvar som drar prosessen i tvil, om det er ein fredsmarsj eller kjærleiksperler eller kva som helst - så er personen ein fiende og må handsamast hardt. Så me vart kraftig kritisert, fordi me våga å hinte om at det som føregjekk i røynda var ganske idiotisk.».
Provinsen Kırıkkale
Provinsen Kırıkkale (tyrkisk Kırıkkale ili) er ein provins Tyrkia. Dei store hovudvegane aust for Ankara på veg mot Svartehavet kryssar gjennom provinsen. Med rask folkevekst har han vorte eit industrisenter. Provinshovudstaden er Kırıkkale.
We're Only in It for the Money
Tekstar
Eit anna element av tekstane på albumet kom frå hersinga og arrestasjonane til Los Angeles Police Department av unge rockefans, slik at det vart vanskeleg for bandet å spele på Vestkysten. Bandet flytta derfor til New York City fordi det var lettare å få spelejobbar her. I tillegg refererte Zappa til komikaren Lenny Bruce. I songen «Harry, You're A Beast» siterer Zappa den faste frasen til Bruce, «To Is A Preposition, Come Is A Verb».
Provinsen Kırıkkale
Kırıkkale er ein raskt veksande by sentralt i Tyrkia ved jernbanen mellom Ankara og Kayseri nær elva Kızılırmak.
Distrikt
Provinsen Kırıkkale er delt inn i ni distrikt (hovuddistriktet er utheva):
Rune Walle
Rune Eugen Walle er ein norsk musikar kjent som medlem i ei rekkje band; blant anna countryrockbanda Flying Norwegians, Hole In the Wall og det amerikanske bandet The Ozark Mountain Daredevils.
We're Only in It for the Money
Plateomslag
Den kunstnariske leiaren til Zappa, Cal Schenkel, fotograferte eit collage for plateomslaget, som parodierte omslaget til The Beatles sitt Sgt. Pepper's Lonely Hearts Club Band. Zappa brukte 4 000 dollar på fotograferinga og sa det var eit «direkte negativ» av omslaget til Sgt. Pepper. «[Sgt. Pepper] hadde blå himmel [...] me hadde torevêr». Jimi Hendrix, ein ven av Zappa, tok del i fotograferinga og står der voksskulpturen av Sonny Liston hadde vore på Beatles-omslaget.
Rune Walle
Tidleg liv
Det musikalske livet til Walle byrja då han fekk ein gitar som niåring. Han lærte seg «Oppi fjellveien» og vitja NRK-kontoret i Bergen i voner om å få sleppa til, og det fekk han. Walle oppdaga etterkvart Bob Dylan, han laga munnspelstativ i kjellaren og vart kalla Bergens unge Dylan av Bergens Arbeiderblad. Han var medlem av ei rekkje lokale rockeband før han mot slutten av 60-talet byrja på Manger Folkehøgskule, der han traff Nina Johansen.
We're Only in It for the Money
Plateomslag
Zappa ringde Paul McCartney og bad om løyve til parodien. McCartney sa at det var ei sak for managerane,  men Zappa svarte at det artistane sjølv som var meint å sei til managerane sine kva dei skulle gjere. Uansett protesterte Capitol og albumet vart utsett i fem månader. Verve valde å gje ut albumet med eit invertert omslag, der parodiomslaget vart plassert på innsida, og innsida vart framsida av frykt for søksmål. Zappa var sint over avgjersla. Schenkel følte at Sgt. Pepper-parodien «var eit sterkare bilete» enn det endelege omslaget.
Rune Walle
Oriental Sunshine
Rune og Nina byrja å spela saman, og valde eit tidsriktig uttrykk med akustisk gitar, sitar og tostemt song. Ein av songane dei øvde inn var ein ballade med tittelen «Mother Nature», skriven av Hans-Jørgen Høines. Det var med denne songen duoen - som kalla seg Oriental Sunshine - vann «Talent 69» i NRK med. Saman med ein tredje medlem, indiske Satnam Singh som dei hadde møtt på kunst- og handverksskulen, laga dei plata Dedicated to the Bird We Love og to singlar som alle kom ut i 1969. Trioen vart lagd merke til òg utanfor Noreg, blant anna vart dei omtalt i det amerikanske bransjebladet Billboard. Men så vart Satnam utvist frå landet og Nina flytta tilbake til heimbyen Skien. Albumet deira vart gjeve ut på ny på CD og LP av Pan Records i 1991, og i England vart det utgjeve av Sunbeam i 2006.
Oldsjön
Ved innsjøane har det sidan 1971–75 vore eit vasskraftverk med to aggregat. Oldåaggregatet utnyttar fallhøgda mellom Övre Oldsjön og Yttre Oldsjön, som er ca. 260 meter, medan Långsåaggregatet utnyttar fallhøgda mellom Övre Lilla Mjölkvattnet og Yttre Oldsjön, som er ca. 200 meter. Kraftstasjonen er underjordisk, og ligg ved Övre Oldsjöns utløp. Kraftverket er eigd av Statkraft.
På fjellet Storrun ved Övre Oldsjön har det sidan 2009 vore ein vindmøllepark beståande av tolv vindturbinar.
Rune Walle
Hole In the Wall og Saft
Neste prosjekt for Rune var countryrockbandet Hole In the Wall – som han starta saman med Trygve Thue og Erik Moll (på den tida heitte han Møll). Dei budde saman i kollektiv på Bønes, og laga eit banebrytende album utgjeve i 1972, før medlemmane gjekk kvart til sitt. Etter dette følgde Walle med Thue inn i ein ny versjon av Saft. Saman med felespelaren Sigbjørn Bernhoft Osa spelte dei på Ragnarock, og nokre av låtane frå samarbeidet vart med på det som skulle verta det siste studioalbumet til Saft, Stev, Sull, Rock og Rull. For plata fekk bandet ein Spellmannpris.
Flygande nordmenn
Ved årsskiftet 1973–1974 var Walle, saman med blant anna Cato Sanden, med i eit nytt band. Kvintetten drog til Danmark og busette seg i eit anneks i eit gammalt slott. Der heldt gutane på med lange pokerkveldar og mykje øving, pengar tenkte dei ikkje på, og til tider hadde dei ingen mat. I 1974 kom debutalbumet deira; New Day. Det andre albumet deira Wounded Bird vert set på som ein milepåle i norsk rock. Det amerikanske plateselskapet A&M Records vurderte å gje plata ut i USA, men det kom aldri lenger enn prøvepressinga. Men Walle gav seinare ut plater på selskapet, som gitarist i det amerikanske countryrockbandet The Ozark Mountain Daredevils. Han vart oppdaga av bandet under eit besøk i Bergen, våren 1976. Rune vart plutseleg omtalt i avisene og vekeblada i landet, for det var sensasjon at eit amerikansk band ville ha ein norsk gitarist i besetninga. Rune vart difor med dei til USA, sjølv om han ikkje visste kva han gjekk til. Rune hadde ingen garanti for at dette kom til å fungera, men oppdaga fort at bandet bestod av fine folk. Den første spelejobben saman med Ozark var på ein klubb i Oklahoma, medan den andre var på eit fotballstadion i Kansas City, føre 50 000 menneske. Rune vart i USA i seks år, og deltok i alt på fire plater av Ozark Mountain Daredevils. Rune har sidan 1982 vore i Noreg, og blant anna vore leiar for bandet The Kamikazes, og gjenoppretta arbeidet med Hole In the Wall, Saft og Flying Norwegians.
Harald Sæverud Museum Siljustøl
Eigedomen og ein part av huset, museumsdelen, vart i 1984 testamentert til ei stifting som vart kalla Marie Hvoslef og Harald Sæveruds stiftelse til fremme for av norsk musikk og billedkunst,  og som skulle syte for at «Siljustøl skal beholde sin sjarme som støl». I 1993 vart museumsdelen av huset og eigedomen elles, overdrege til Bergen kommune. Eigedomen har eit stort og særs vent ute- turområde på i alt 176 mål, med mengd turstigar som publikum fritt kan gjere seg nytte av. Dette store naturområdet var ein viktig inspirasjon for Sæverud, som opphavleg hadde sett for seg eit tun med mange småhus på eigedomen, lik ein støyl. For Sæverud var ein støyl som eit sentrum i verda, halvt natur, halvt kultur.
We're Only in It for the Money
Utgjeving
Albumet kom ut 4. mars 1968 på Verve Records. Det nådde 30. plassen på Billboard 200.
Maritsa i Plovdiv
Maritsa (bulgarsk Марица) er ein kommune i provinsen Plovdiv i Bulgaria. Kommunen omfattar 19 busetnader, men ingen byar. Kommunen omsluttar den nordlege delen av Plovdiv, som fungerer som hovudsete for kommunen.
We're Only in It for the Money
Seinare utgjevingar
I 1984 førebudde Zappa ein remiks av albumet for utgjeving på CD og vinylboksen The Old Masters I. Remiksen sette inn lyden som var blitt sensurert av Verve, i tillegg til det originale verset av «Mother People». Det hadde òg nye rytmespor spelt inn av bassisten Arthur Barrow og trommeslagaren Chad Wackerman. Zappa gjorde seinare det same med Cruising with Ruben & the Jets, og sa «Lydbanda for Ruben and the Jets var i betre stand, men sidan eg likte resultatet på We're Only in It for the Money, valde eg å gjere det same med Ruben. Men desse er dei einaste to albuma der originalframføringa vart erstatta. Eg meinte det viktige var sjølve materialet».
Maritsa i Plovdiv
Kommunen har eit areal på 343 km2. Ved folketeljinga i 2011 hadde kommunen 32 438 innbyggjarar.
Kommunen inngår i storbyområdet til Plovdiv.
We're Only in It for the Money
Seinare utgjevingar
Lumpy Gravy vart òg miksa på ny av Zappa, men ikkje gjeve ut på denne tida. Etter remiksinga vart Zappa saksøkte for $13 millionar av Jimmy Carl Black, Bunk Gardner og Don Preston, som seinare fekk med seg Ray Collins, Art Tripp og Motorhead Sherwood, som auka kravet til $16,4 millionar, fordi dei meinte dei ikkje hadde fått honorar frå Zappa sidan 1969.
Maritsa i Plovdiv
Dei største busetnadene i kommunen er:
We're Only in It for the Money
Seinare utgjevingar
Lyddokumentar-boksen Lumpy Money omhandlar produksjonen av We're Only in It for the Money, og inneheld orkesterversjonen av Lumpy Gravy, ein monomiks frå 1968 av We're Only in It for the Money og miksane frå 1984 av We're Only in It for the Money og Lumpy Gravy, i tillegg til anna material frå desse innspelingane.
Mottaking
Barret Hansen hylla albumet i april 1968 for Rolling Stone. Han meinte det var det mest «avanserte» rockealbumet som var gjeve ut til då, men ikkje nødvendigvis det beste. Han samanlikna Zappa med the Beatles, og meinte at dei morosame og skarpe tekstane til Zappa var meir intelligenet, men klarte ikkje å tilpasse seg eit nyttverdisyn og sa ingenting om at musikken til the Beatles ikkje var vakker. Han konkluderte med at den første gjennomlyttinga kan vere særs djuptgåande, på grunn av sjokkeffekten, og at vidare lyttingar dermed ikkje vert like bra. Han vendte attende til samanlikninga med Beatles til slutt, og følte at Zappa var eit større musikalsk geni, men ikkje så komfortabel å lytte til.
Ettermæle
Allmusic skreiv «musikken syner seg sjølv som særs sterk, og det politiske synet og det satiriske instinktet til Zappa har sjeldan vore så fokusert og relevant, noko som truleg gjer We're Only in It for the Money til det største verket hans». Robert Christgau gav albumet karakteren A og skreiv, «Med bohemlivet permanent og fullstendig forandra, har ikkje dette tidlege åtaket på massifiseringa vorte utdatert ettersom det har funne konteksten sin. Billig sarkasme er for alltid».
I 2005 vart albumet innført i National Recording Registry av U.S. National Recording Preservation Board som kalla det «kulturelt, historisk og estestisk signifikant» og «ein bitande satire om hippielivet og Amerika sin reaksjon på dette».
Bernhard Tandberg
Tandberg var 4. representant for Buskeruds amt på Stortinget 1900-03, og var Hallingdal krins sin representant 1910-12. Bolken 1900-03 var han medlem av vegkomiteen, medan han 1910-12 var medlem av Lagtinget, landbrukskomiteen og valkomiteen. I 1912 var han permittert frå 12. juni.
Han døydde i Kristiania i 1913.
Trud
Trud (bulgarsk Труд) er ein landsby i kommunen Maritsa i provinsen Plovdiv i Bulgaria. Ved folketeljinga i 2011 hadde busetnaden 4 017 innbyggjarar.
Fylkesveg 94 i Hedmark
Fylkesveg 94 i Hedmark går mellom Veldre stasjon og Vinjusvea i Ringsaker kommune. Vegen er 2,4 km lang.
Før 2010 var dette fylkesveg 26.
La Tsavre
La Tsavre er eit fjell i Wallis-Alpane i Sveits. Fjellet har ei høgd på 2978 meter over havet og ligg like aust for trippelpunktet til grensa mellom Sveits, Frankrike og Italia.
Gon
Gon (av gresk γωνία (gōnía), vinkel) er ei måleining av ein vinkel i planet, og svarer til av ein full sirkel og dermed  av ein rett vinkel. Ein gon er lik av ein grad eller  av ein radian. Gon vart tidlegare kalla nygrad og skriven med g, ein heva minuskel g. Vanlege inndelingar av ein gon er centigon og milligon.
Eininga har opphavet sitt i Frankrike som ein del av det metriske systemet. På grunn av samanblanding med den eksisterande eininga grad – spesielt i Nord-Europa – vart namnet gon innført.
Sjølv om det vart gjort forsøk på ei generell innføring av eininga, var det berre nokre land som byrja å bruke han og då innanfor spesialiserte område som landmåling (og orientering). Ein av fordelane ved å bruke gon, er at ein skilnad i breidde på éin centigon ( gon) svarer til omtrent éin kilometer (1000,1966 m (WGS 84) i gjennomsnitt; 995,1687 m (WGS 84) ved ekvator, 1005,2456 m (WGS 84) ved polane ). (Dette ville gjort at nautisk mil vart overflødig.)
Den meir kjente eininga grad, av ein sirkel, eller den matematisk meir laglege eininga radian,  av ein sirkel (som nyttast i SI-systemet), vert vanlegvis heller brukt enn gon.
Itsy Bitsy Teenie Weenie Yellow Polkadot Bikini
«Itsy Bitsy Teenie Weenie Yellow Polkadot Bikini» er ein amerikansk noveltysong skriven av Paul Vance og Lee Pockriss. Songen fortel historia som ei sjenert jente i bikini som held kroppen nedsenka i vatnet for å ikkje bli sett.
Brian Hyland with orchestra, leia av John Dixon, spelte inn songen. «Itsy Bitsy Teenie Weenie Yellow Polkadot Bikini» blei gjeven ut på singelen Leader L-805 i juni 1960 og på Kapp K-342 i juli 1960. Produsentar var Don Kirschner og Al Nevins. B-sida var «Don't Dilly Dally Sally».
Den kvinnelege røysta som seier «One, two, three, four» på innspelinga tilhøyrde Trudy Packer.
Songen har også blitt spelt inn på tysk av Club Honolulu (Caterina Valente og broren Silvio Francesco) med tittelen «Itsy Bitsy Teenie Weenie Honolulu Strand Bikini» (tysk tekst av Rudolf-Günter Loose), fransk og italiensk med Dalida og dessutan i mange versjonar på engelsk, mellom dei Lisa del Bo, ein nederlandsk artist.
Svenske versjonar
Karl Lennart skreiv ein svensk tekst. Den svenske tittelen er identisk med originaltittelen.
Isak Scheel
Isak Scheel er ein norsk fotballspelar som spelar for Lillestrøm SK i den norske eliteserien. Han spelar mest i forsvar, men har òg spelt på midtbanen. Opphavsklubben hans er Stabæk, og han kom til Sogndal før 2010-sesongen. Der spelte han i 17 av seriekampane til Sogndal då dei rykte opp frå Adeccoligaen til eliteserien.
Hans Prydz
Hans Prydz var ein norsk lege og politikar frå Bærum i Akershus. Perioden 1910-12 representerte han Høgre-partiet på Stortinget.
Far hans var offiser og eigar av storgarden Grini i Bærum. Hans Prydz voks opp på Grini, før det vart skulegang og medisin-studiar. Etter han var ferdig utdanna cand.med. i 1893, var han kommunelege i Herøy nokre månader. Frå 1894 dreiv han eigen praksis i Brandbu i Oppland. Åra frå 1901 til 1918 hadde Prydz stilling som kommunelege i Nittedal, sidan distriktslege. Og i 1935-36 fungerande fylkeslege i Akershus.
Itsy Bitsy Teenie Weenie Yellow Polkadot Bikini
Innspelingar
«Vil du ha sjokolade?» kom òg ut på promotion CD-singlen Bjelle Records BJELLEPROMO 0103 i juni 2003.
Hans Prydz
Hausten 1909 vart Prydz vald til å representerer einmannskrinsen Mellem Romerike på Stortinget. Etter valordninga med einmannskrinsar var avvikla, var Prydz vararepresentant frå Akershus fylke til stortinga 1922–24 og 1925–27. Han møtte på Tinget frå mars 1923, frå juli 1924 og 1926, i staden for Anders Venger som var statsråd. Prydz var ordførar i Nittedal frå 1913 til 1922 og på ny 1928 til 1934. 1928-34 var han attåt fylkesordførar.
Itsy Bitsy Teenie Weenie Yellow Polkadot Bikini
Listeplasseringar
Hyland sin versjon nådde òg Topp 10 i andre land.
For LP Fans Only
For LP Fans Only er det sjuande albumet til Elvis Presley, gjeve ut av RCA Victor i februar 1959. Det er eit utval av songar frå ei innspeling i august 1956 ved 20th Century Fox Stage One, ei innspeling i september 1956 i Radio Recorders i Hollywood, innspelingar 10. og 11. januar i RCA Victor Studios i Nashville, to til i RCA Victor Studios i New York, og fleire innspelingar i Sun Studio. Albumet nådde 19. plassen på Billboard Top Pop Albums-lista. Det er i dag ikkje lenger på trykk, men finst som digital nedlasting eller strøyming.
Innhald
Då Elvis Presley måtte inn i den amerikanske hæren den 24. mars 1958, ønskte RCA Victor og manageren til Presley, Colonel Tom Parker, å halde namnet hans aktivt hos publikum dei to neste åra då han ikkje kunne halde konsertar eller spele i filmar, og gav ut innspelingar frå kvelvet. Det vart arrangert ei innspeling over to dagar i juni, som gav nok songar til fem singelsider. Singelformatet var det kommersielle fokuset for rock and roll i 1950-åra. Fire av desse songane vart gjevne ut på album i 1958 og 1959 medan Presley var i militærteneste.
Presley gjorde det òg godt på albummarknaden. Ingen av dei tidlegare seks albuma hans hadde nådd lågare enn tredjeplassen, og RCA ønskte å halde fram å gje ut album. Mange av songane til Presley var blitt gjevne ut på singlar, ikkje på album. Til dette albumet valde RCA Victor ut ni songar som tidlegare berre hadde vore tilgjengeleg på singlar, i tillegg til «Poor Boy» frå Love Me Tender-EP-en. Fire av songane var blitt gjevne ut på Sun Records som avgrensa utgåve, og var vanskeleg å få tak i utafor sørstatane. Alle dei fem Sun-singlane vart gjevne ut på RCA i november 1955 og var i trykk fram til 1970-åra.
Denne utgjevinga var den første gongen den første kommersielle innspelinga til Elvis, «That's All Right (Mama)», kom ut i Storbritannia. Han vart aldri gjeven ut på singel der medan Presley levde. RCA gav ut For LP Fans Only på CD i 1989. Albumet finst òg i ein plateboks på 25 plater kalla The Perfect Blues Collection, gjeven ut på Sony i 2011.
Mount Bloomfield
Mount Bloomfield er eit lågt, kuppelforma fjell fjell 5 nautiske mil (9 km) vest for Mount Rymill sør i Prince Charles Mountains. Det vart kartlagd frå flyfoto tekne av ANARE (Australian National Antarctic Research Expeditions) i 1956. Det vart namngjeve av Australian Antarctic Names and Medals Committee (ANCA) etter Edward C. Bloomfield, ein navigatør ved Mawson-stasjonen, 1960.
Girard Desargues
Girard Desargues var ein fransk matematikar, arkitekt og ingeniør.
Han var matematikar på same tid som Rene Descartes og var lærar for Pascal. Han var ein av dei første som handsama perspektivet matematisk. Ei kjend setning i projektiv geometri er Désargues-teoremet: Dersom to trekantar ligg slik i rommet at sambandslinja mellom to og to hjørne møter kvarandre i same punkt, vil skjeringspunkta mellom to og to tilsvarande sider ligge på ei rett linje; det omvendte gjelder òg.
Gienah
Epsilon Cygni eller Gienah (ε Cyg, ε Cygni) er ei stjerne i stjernebiletet Svana. Denne Bayernemninga er frå Johann Bayer-atlaset Uranometria frå 1603. Med ein tilsynelatande storleiksklasse på 2,48, er ho lett synleg for det nakne auga om natta og er ei av dei mest lyssterke stjernene i Svana. Namnet Gienah kjem frå det arabiske ordet for «vengje». Basert på parallaksemålingar ligg Epsilon Cygni kring 73 lysår frå jorda.
Epsilon Cygni er ei kjempestjerne med spektralklasse K0 III. Dette indikerer at stjerna har forlate hovudserien og byrja dei siste stadia av stjerneutviklinga si. Sidan 1943 har spekteret til denne stjerna vore eit stabilt ankerpunkt som andre stjerner vert klassifisert etter. Den effektive temperaturen til fotosfæren til sola er 4 710 K, som gjev Epsilon Cygni ein oransje farge som er karakteristisk for klasse K-stjerner. Denne stjerna har nesten 11 gonger solradien og er kring 62 gonger så lyssterk som sola.
I 1920 vart det indikert at stjerna var ei spektroskopisk dobbeltstjerne. Ho har ei optisk følgjestjerne, Epsilon Cygni B, som ikkje er fysisk knytt til Epsilon Cygni A, og ei stjerne med same eigarørsle, Epsilon Cygni C med storleiksklasse 13, som ligg 78 bogesekund unna. Om den sistnemnde er knytt til Epsilon Cygni A via gravitasjonskrefter, så er det for tida 1700 AU eller meir mellom dei, og har ei omlaupstid på minst 50 000 år. Radialsnøggleiksobservasjonar av Epsilon Cygni indikerer at ho kan ha ein mogeleg følgjar med ei omlaupstid på 15 år.
Lars Backer
Lars Thalian Backer fødd og død i Oslo var ein norsk arkitekt og son av Herman Backer. Han er kjend for sine funksjonalistiske arbeid, og var ein pioner for modernismen i norsk arkitektur på 1920-talet.
Mike Burney
Karriere
Mellom 1968 og 1970 spelte Burney i bandet til Billy Fury. Etter dette vart han medlem av Wizzard og spelte på singlar som «I Wish It Could Be Christmas Everyday».
Lars Backer
I 1926 samarbeidde Backer med Kristen Tobias Rivertz som hadde oppgåva med å teikne Frogner kino i Oslo. Interiøret blei teikna av Platou. Året etter stod han for ei gjennomgripande ombygging og utviding av Olympen restaurant som var teikna av faren. Same år teikna han også Skansen restaurant på Kontraskjæret i skråninga ned mot Pipervika i Oslo. Bygningen blei rekna som Noregs første funksjonalistiske bygg. Han blei riven i 1970.
Mike Burney
Karriere
Burney turnerte og spelte med Chaka Khan, The Beach Boys, Sammy Davis jr., Petula Clark, Memphis Slim, Steve Winwood, Ruby Turner, Adam Faith, Bob Hope, Cliff Richard, Cilla Black, Dionne Warwick og Matt Monro.
Lars Backer
Et av dei siste store prosjekta til Backer var Horngården på Egertorget i Oslo frå 1929-1930. Bygningen vert kalla Noregs første skyskrapar. Etter planane skulle bygningen ha 13 etasjar, men det blei kutta ned til 8 etter fleire protestar. Backer fekk ikkje sett det ferdige resultatet då han plutseleg døydde 38 år gamal. Bygningen vart ferdigstilt av medarbeidaren F.S. Platou. Bygningen fekk Sundts premie for 1930.
Vingulmark
Vingulmark (norrønt Vingulmǫrk) var det gamle namnet på eit småkongedømme og seinare jarledømme i norrøn tid og i mellomalderen i området rundt Oslofjorden. Vingulmark var eit av dei fire fylka under Borgartingslova som til saman utgjorde det gamle landskapet Vika. I dag er namnet Vingulmark ikkje i bruk. Det gamle Vingulmark omfatta det som i dag er Austfold, Follo, Oslo, Asker, Bærum, Røyken og Hurum, og ein periode dessutan Eiker og Lier, som elles høyrde til Vestfold. Ved inndelinga av landet i sysler vart Vingulmark delt i Oslosysle og Borgarsysle.
Første ledd i namnet, Vingul, er noko uvisst. Det kan vere eit eldre namn for den innste delen av Oslofjorden frå før vikingtid av ukjent innhald, eller det kan ha samanheng med «vingle» i tydinga «svinge», «bøye ustøtt». Den opphavlege tydinga på namnet kan ha vore meint i overført tydning, på norrønt har vingul tydinga 'hestefallos'. Stadnamnet kan då peike tilbake på kva landskapet likna på, eksempelvis den delen av Oslofjorden.
Siste ledd i namnet, mark eller mork, hadde også frå gamal norrøn tid (tidleg jernalder) tydning grense, merke som grenseområde mellom bygder. Truleg var ei slik mark som skilte dei to delane av det landskapet som i dag er kalla Austfold.
Snorre Sturlasson skriv i Heimskringla at Harald Hårfagre arva gjennom anna Vingulmark etter sin far Halvdan Svarte, som han forsvarte ved å bekjempe kong Gandalv, som tidlegare hadde hatt halve Vingulmark, og son hans, Hake.
Nokre av dei kjente småkongar i Vingulmark er:
Etter Harald Grenske er det neppe rimeleg å snakke om Vingulmark som eit småkongedømme. Snorre nemnar at Håkon jarls sønn Eirik Håkonsson fekk Vingulmark som jarldømme.
Gotfred Kvifte
Gotfred Ingolf Kvifte var ein norsk fysikar som var professor og seinare rektor ved Noregs Landbrukshøgskule.
Han tok dr.philos. i 1953 og var dosent ved Universitetet i Bergen i 1953–54, så professor i fysikk og meteorologi ved Noregs Landbrukshøgskule frå 1954 til 1984. Han var rektor same stad frå 1961 til 1968. Kvifte har offentleggjort ei rekkje avhandlingar om spektroskopi, nordlysforsking, geofysikk og landbruksmeteorologi, og hadde dessutan ei rekkje offentlege verv i forskingsråd og -utval.
Giovanni Battista Riccioli
Giovanni Battista Riccioli var ein italiensk astronom og katolsk prest i jesuittordenen. Han er mellom anna kjend for eksperimenta sine med pendlar og fallande lekamar.
Han var professor i filosofi, teologi og astronomi i Bologna. I 1651 kom boka hans Almagestum Novum, som var eit samanfattande verk over astronomi. Det inneheld mellom anna eit kart over månen med namn gjevne av Riccioli, men teikna av F. M. Grimaldi. Over 200 av namna (òg hans eige) går att på moderne månekart. Dei namnereglane han stilte opp den gongen, dannar grunnlaget for månenomenklaturen vår.
Ei vollslette på månen er oppkalt etter Riccioli.
Fylkesveg 96 i Hedmark
Fylkesveg 96 i Hedmark går mellom Tandestua og Tingvang i Ringsaker kommune. Vegen er 2,6 km lang.
Verdscupen i alpine greiner 1973/Kvinner
Verdscupen i alpine greiner for kvinner i 1973-sesongen tok til 7. desember 1972 i Val-d’Isère i Frankrike og vart avslutta 23. mars 1973 på Heavenly Mountain i delstaten California i USA. Turneringa omfatta 24 tevlingar. Tevlingane fordelte seg på 8 slalåmrenn, 8 storslalåmrenn og 8 utforrenn.
Annemarie Pröll frå Austerrike var i ei klasse for seg og vann verdscupen på suverent vis. Landskvinna Monika Kaserer vart nummer to og Patricia Emonet frå Frankrike kom på tredjeplassen.
Mount Bool
Mount Bool er eit fjell mellom Mount Peter og Mount Dwyer i Athos Range i Prince Charles Mountains. Det vart kartlagd av ANARE (Australian National Antarctic Research Expeditions) frå flyfoto tekne i 1965. Det vart namngjeve av Australian Antarctic Names and Medals Committee (ANCA) etter G.A. Bool, vêrobservatør ved Mawson-stasjonen, som assisterte under landmålinga ved Prince Charles Mountains i 1969.
Papafléssas i Messinía
Papafléssas (gresk Παπαφλέσσας) er ein landsby og ein tidlegare kommune i periferieininga Messinía i periferien Peloponnes i Hellas. Papafléssas inngår frå 2011 som ei kommunaleining i kommunen Pýlos-Néstoras.
Gramma
Gramma er ein bokstav eller liten figur, og namn på ei gammal gresk måleining for masse for edelmetall og edelsteinar. 1 gramma var 1/24 uncia, kring 1,45 gram. Gramme er nygresk nemning for millimeter.
Ebal
Ebal (arabisk جبل عيبال, Jabal ‘Aybāl; hebraisk skrift הר עיבל, Har ‘Eival) er eit av to fjell like ved byen Nablus på Vestbreidda og dannar nordsida av dalen som Nablus ligg i. På sørsida ligg fjellet Gerisim. Fjellet er eit av dei høgaste på Vestbreidda og stig til 940 meter over havet. Ebal består hovudsakleg av kalkstein. Fjellsidene ha fleire store holer som truleg har vore steinbrot, og ved foten av fjellet på nordsida ligg fleire graver.
Høgt oppe i fjellet, på vestsida, ligg ruinane av somme massive murar, kalla Al-Kal'ah, og aust for desse ligg andre ruinar som no vert kalla Kunaisah.
You Can’t Always Get What You Want
«You Can't Always Get What You Want» er ein song av Rolling Stones på albumet Let It Bleed frå 1969. Han er skriven av Mick Jagger og Keith Richards og vart av musikkmagasinet Rolling Stone rangert på 100. plass på lista deira over dei 500 største songane gjennom tidene.
Songen
«You Can't Always Get What You Want» vart spelt inn 16. og 17. november 1968 ved Olympic Sound Studios i London. London Bach Choir opnar songen og er med gjennom songen til den mektige finalen. Jimmy Miller, produsenten til the Rolling Stones på denne tida, speler trommer på songen i staden for Charlie Watts. Al Kooper speler piano, orgel og valthorn, medan Rocky Dijon spelar conga og maracas. Nanette Workman syng korvokal, men er omtalt som «Nanette Newman» på plateomslaget.
Richie Unterberg frå allmusic skriv om songteksten at han syner slutten på den lange festen som var 1960-åra, eit fotografi av Swinging London som brenn ut, men at melodien samstundes er positiv og at refrenget minnar oss på at me ikkje alltid kan få det me vil ha, men at me får det me treng.